Ist aber dir dein wiederschall
Vnd fröligkeit nu gantz beraubet/
So ist mir ja mit dir erlaubet
Den vnverhoften todes-fall
Mit hohler stimm' vnd schwachem hall'
In tiefem thone zubeklagen/
Weil schon die Musen leide tragen/
Weil Phoebus seine lorbeer-kron'
Hat abgeleget vnd darvon
Die blätter auf den sarg gestrewet/
Dem der jhm ehr' vnd gonst erzeiget.
Wie solt' ich denn nicht trawrig seyn/
Vnd mit den Musen stimmen ein?